கேள்வி: தபசு குமார் மாஜி என்பது என்ன?
பதில்: தபசு குமார் மாஜி (''Tapas Kumar Maji'') என்பவர் இந்தியாவின் கருநாடக மாநிலத்தில், பெங்களூர் உள்ள ஜவஹர்லால் நேரு மேம்பட்ட அறிவியல் ஆராய்ச்சி மையத்தில் உள்ள பொருட்களின் வேதியியல் மற்றும் இயற்பியல் பிரிவில் பேராசிரியராக உள்ளார். மாஜி 1997-ல் புர்த்வான் பல்கலைக்கழகத்தில் கனிம வேதியியலில் முதுநிலை அறிவியல் பட்டமும், 2002-ல் இந்திய அறிவியல் வளர்ச்சிக் கழகம் முனைவர் பட்டமும் பெற்றார். இவர் யப்பான் கியோட்டோ பல்கலைக்கழகம் (2003-05) முனைவர் பட்ட மேலாய்வினை முடித்தார்.
கேள்வி: தபசு குமார் மாஜி - கௌரவங்களும் விருதுகளும் பற்றி தகவல் சொல்.
பதில்: மாஜிக்கு வழங்கப்பட்ட மரியாதைகள் மற்றும் விருதுகள்: * 2019ஆம் ஆண்டு வேதியியல் அறிவியலுக்கான சாந்தி ஸ்வரூப் பட்நாகர் விருது * அரச வேதியியல் சமூக சகா (2019) * இந்திய அறிவியல் கழகம் உறுப்பினர் (2018) * அலெக்சாண்டர் வோன் கூம்போல்ட் அறக்கட்டளையின் மூத்த ஆராய்ச்சியாளருக்கான அலெக்சாண்டர் வோன் கூம்போல்ட் அறக்கட்டளை சகா, பான், ஜெர்மனி (2015). * பொருளறிவியல் ஆய்வு சமூகம், இந்தியாவின் அறிவியலில் பங்களிப்புக்கான பதக்கம் (2014) * தேசிய அறிவியல் கழகம், இந்தியா - வேதியியலில் இசுகோபசு இளம் விஞ்ஞானி விருது (2012) * மூன்றாம் உலக அறிவியல் அகாதமியின் (TWAS) இளையோருக்கான விருது (2012–2017) * வேதியியல் தொடர்பு ''(கெமிக்கல் கம்யூனிகேஷன்ஸ்)'' ஆய்விதழ் (2011) வேதியியல் அறிவியலில் இளம் ஆய்வாளர்கள் கெளரவம்